Rodulphus primus de Soliaco, nepos domni Henrici Wintoniensis, Abbas duodecimus, regere incœpit anno Domini 1173. qui tandem rexit annis tribus,  dimisit Abbatiam Cluniacensem anno 1176. Obiit tamen II. Kalen. Octobris. Iacet apud sanctam Mariam de Charitate super Ligerim. Circa tempora huius Rodulphi floruit Humbertus  etiam decessit. Qui Humbertus fuit Camerarius Cluniacensis,  vir optimi testimonij fuit, bonæque conuersationis existens, fere per triginta sex annos in officio Cameræ fideliter  prudenter laborauit,  cum affluentia  solertia singulari fratribus administrauit. Is Decanus  Sacrista fuit,  opus Monasterij tenuit. Magnas  plures terras circa hanc villam emit. Grangiam de Vacheria,  de sancto Desiderio fecit. In hac villa nouem libras censuales acquisiuit, quæ ad anniuersarium domni  venerabilis Stephani Abbatis deputatæ sunt. Vacherias insuper multas de terris militum vicinorum retinuit,  nobis reliquit. Anniuersarium suum in Decania de Bersiaco sufficienter instituit, de magnis terris  redditibus, quos illic acquisiuit.